Ishemija
Ishemija je ograničenje u krvnoj opskrbi bilo kojeg tkiva, mišićne grupe ili tjelesnog organa, što uzrokuje nedostatak kisik akoji je potreban za ćelijski metabolizam (za održavanje živog tkiva). Ishemija je općenito uzrokovana problemima s krvnim sudovima, s posljedičnim oštećenjem ili disfunkcijom tkiva, tj. hipoksijom i disfunkcijama mikrovaskulature. To također znači lokalnu hipoksiju u određenom dijelu tijela koja je ponekad posljedica konstrikcija (kao što su vazokonstrikcija, tromboza ili embolija). Ishemija uključuje ne samo nedostatak kisika, već i smanjenu dostupnost nutrijenata i neadekvatno uklanjanje metaboličkog otpada. Ishemija može biti parcijalna (loša perfuzija) ili potpuno blokirajuća. Neadekvatna isporuka oksigenirane krvi u organe mora se riješiti ili liječenjem uzroka neadekvatne isporuke ili smanjenjem potrebe za kisikom sistema kojem je to potrebno. Naprimjer, pacijenti s ishemijom miokarda imaju smanjen dotok krvi u srce i propisuju im se lijekovi koji smanjuju kronotrofiju i jonotrofiju kako bi se zadovoljila nova razina isporuke krvi koju obezbjeđuje stenozirani tako da je adekvatna.